EELNÕU 2018/75

								KOMISJONID:

eelarve- ja arengu-	X	
haridus-		
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

26. aprill 2018   nr

Viljandi linna osalemise lõpetamine Läänemere Linnade Liidus

Kohaliku omavalitsuse korralduse seaduse § 13 lõike 2 alusel Viljandi Linnavolikogu

o t s u s t a b:

1. Lõpetada Viljandi linna osalemine Läänemere Linnade Liidus.

2. Viljandi Linnavalitsusel teha otsus teatavaks Läänemere Linnade Liidule.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Krista Kull
Esitatud: 16.04.2018
Esitaja: Viljandi Linnavalitsus			Ettekandja: Madis Timpson
Lk arv: 2
Hääletamine: nõudmisel

Seletuskiri
Viljandi linna osalemise lõpetamine Läänemere Linnade Liidus

Käesoleva Linnavolikogu otsuse eelnõuga tehakse ettepanek lõpetada Viljandi linna osalemine Läänemere Linnade Liidus.

Kohaliku omavalitsuse korralduse seaduse § 13 lõike 2 kohaselt on omavalitsusüksusel õigus astuda rahvusvaheliste organisatsioonide liikmeks või teha nendega koostööd.
Viljandi linn on osalenud rahvusvahelises organisatsioonis Läänemere Linnade Liit (Union of Baltic Cities) alates 1997. aastast. 
Liidu, mis loodi 1991. aastal Poolas, tegevuse peamised eesmärgid on olnud panustamine  Läänemere piirkonna majandusse, keskkonda ja säästvasse arengusse. Muuhulgas seista kohalike ja regionaalsete omavalitsuste ühiste huvide eest. Tol ajal oli see sõpruslinnade kõrval üheks väljundiks välismaailmaga suhtlemisel ja kogemuste vahetamisel. Toimusid ametnike vahetused, koostööprojektid, ühised koolitused ja kohtumised. 
Viimastel aastatel pole Viljandi linn enam aktiivselt Läänemere Linnade Liidu töös osalenud. Temaatilised töörühmad ja koostöökohtumised pole olnud Viljandile olulised ja nendes osalemine oleks olnud linna esindajatele ajamahukas ja kulukas. 
Tänaseks on Viljandi saanud hea kogemuse kaastöös rahvusvahelises organisatsioonis. Täna ei ole antud organisatsioonis osalemine Viljandi linna seisukohalt enam otstarbekas ning antud koostöövorm on ennast ammendanud.
Viljandi linn on seni tasunud liidu liikmemaksu 840 eurot aastas. Alates 2018. aasta maist tõuseb liikmemaks 1200 eurole. 

(allkirjastatud digitaalselt)
Krista Kull
avalike suhete ja turismiameti juhataja